гаври за Продавачи
Един заможен мъж на около 30 години, от известно време започнал да се оплаква от болки в слабините. Ходил при различни доктори, но не откривали причина за болките. Решил да посети и световно известен доктор, който след проведени изследвания стигнал до извода, че трябва да му изреже достойнството за да му спрат болките. Човекът много се отчаял, но болките не спирали и не се издържало. Накрая склонил на предложението от доктора и му казал да му го отстрани. Болките спрели и човека, който не се оплаквал от липса на състояние се чудел, какво да прави, защото вече по жени не можел да ходи за съжаление и решил да обикаля по света. Стигнал до Флоренция и се спрял пред магазин за мъжки дрехи и бельо. Влязъл вътре и продавача веднага му подал блуза размер L и панталон 34 номер да ги премери. Естествено, човекът ги облякъл и му били точно като за него. Продавачът забелязал, че клиентът погледнал към саката и якетата и веднага му предложил неговият размер. Мъжът решил да го провери този продавач, как така с поглед познава размера на дрехите му. Попитал го, какво ще му предложи за бельо. Продавачът веднага отговорил: 
- За Вас размер 16 за долно бельо.
Тогава мъжът му отговорил, че тук не е познал и че той носи номер 13 и от как се помни е на такъв размер. Продавачът му казал, че ако носи размер 13, няма да му е комфортно и ще го боли в слабините и непоносими болки на достойнството му.